Кошице балалар тимер юлы

Кошице балалар (пионер/йәштәр) тимер юлы (словак Košická detská (pionýrská/mládežnická) železnica) — Словакияның Кошице ҡалаһында тар колеялы парк юлы. Элекке пионерҙер тимер юлы. 1956 йылда асыла, колея киңлеге 1000 мм. Чехия һәм Словакияла һаҡланып ҡалған берҙән-бер балалар тимер юлы, өҫтәүенә, хәҙер ҙә балаларҙы хеҙмәтләндерә Тарихы Юл 1955—1956 йылдарҙа Кошице транспорт предприятиеһы һәм Чехословакия тимер юлдары идаралығы ярҙамы менән төҙөлгән. Башта уны балалар хеҙмәтләндерә. 1973—75 йылдарҙа поезд хәрәкәте башҡарылмай. 1986—87 йылдарҙа юл реконструкциялана. 1990 йылда социализм төҙөлөшө ҡолау менән юл балаларҙыҡы булыуҙан туҡтай һәм уны өлкәндәр хеҙмәтләндерә. 1993—96 йылдарҙа паровоз боҙолоу сәбәпле поезд йөрөүҙән туҡтай. Әммә 2011 йылдан юлды яңынан балалар хеҙмәтләндерә, юлда түңәрәктәр эшләүе, хәрәкәт итеү составын яңыртыу дауам итә Әлеге ваҡытта юл май айынан башлап август айына тиклем эшләй. Хәрәкәт итеү составы Юл Чермель тау йылғаһы буйындағы Чермель үҙәнендә урынлашҡан. Альпинка, Чермель станциялары һәм Впред аралаш платформаһы бар. Юл оҙонлоғо — 4,2 км, план буйынса 1 саҡрым юлды оҙонатыу күҙаллана. 2 светофоры һәм 3 семафоры бар, әммә улар әле ҡулланылмай. Юл трассаһын бер нисә йылға киҫеп үтә, улар аша сығыу өсөн күперҙәр һәм һыу үткәреү өсөн торбалар бар. Хәрәкәт итеү составы U36.003 сериялы танк-паровоз, 1884 йылда етештерелгән, TU29.002 һәм TU29.003 сериялы ике тепловоз, ЧКД Прага етештергән, 3 асыҡ һәм 2 ябыҡ вагон, боронғо стилдә эшләнгән, шулай уҡ 2 ярҙамсы һәм 1 йөк вагоны. Иҫкәрмәләр Словак теле кошицкаяла биттәрендә балалар тимер юлы тураһында